google/wiki40b huggingface dataset:
Ornithoptera rothschildi

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Ornithoptera rothschildi tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Life Goes On (TV-serie)

Life Goes On er en amerikansk dramaserie som ble sendt på ABC fra 12. september 1989 til 23. mai 1993. Serien fokuserer på Thatcher-familien som bor i en forstad til Chicago: Drew, hans kone Elizabeth, og deres barn Paige, Rebecca, og Charles, som er kjent som Corky. Life Goes On var den første fjernsynsserien til å ha en sentral rollefigur med Downs syndrom (Corky, spilt av Chris Burke, som selv hadde Downs syndrom i det virkelige liv).
Olympisk rekordhistorikk på 5 000 m hurtigløp

Olympisk rekordhistorikk på 5 000 m hurtigløp på skøyter. Øvelsen kom på programmet for damer i 1988, mens det for herrer har vært med helt fra begynnelsen i 1924.
Kolo Touré

Arsenal

Touré ble født i Bouake. Han signerte for Arsenal i Premier League i februar 2002 fra ASEC Mimosas i en avtale verdt £150,000 etter et kort prøvespill. Han fikk godkjent arbeidstillatelse siden han allerede da var landslagsspiller for Elfenbenskystens landslag.
Touré debuterte ikke for førstelaget før neste sesong, da i en kamp mot Liverpool i turneringen FA Community Shield i august 2002. Han ble i utgangspunktet betraktet som en allsidig og anvendelig spiller, og begynte sin Arsenal-karriere ved å spille defensiv midtbanespiller eller høyreback. Han scoret sitt første mål for Arsenal på Stamford Bridge i en kamp mot Chelsea som endte 1-1. Arsenal klarte ikke å beholde Premier League-tittelen denne sesongen, men Tourés karriere skjøt likevel fart. Han vant FA-cupen som ubenyttet reserve i finalen i 2003.
Mormolyce phyllodes

Utseende

Mormolyce phyllodes er 3-4 cm lang og flat. Dekkvingene kan minne om kassen til en fiolin eller gitar, med hodet og brystskjoldet som gitarhals, fasettøynene som stemmeskruer.

Levevis

Fiolinbillene lever i tropisk regnskog. De voksne billene kan man finne under bark eller mellom bladstilkene på planter i ananasfamilien (Bromeliaceae). Den flate kroppsformen gjør at de kan gjemme seg i ganske trange rom selv om de er så store. Det lange, smale hodet er til god hjelp når de undersøker barksprekker på jakt etter de små insektene de lever av.
De har forsvarskjertler som skiller ut illeluktende og noe etsende smørsyre.
Larvene lever i tunneler på undersiden av store kjuker som vokser på død ved.
Kastellet (København)

Historie

Kastellet ble grunnlagt av kong Christian IV. Det var meningen at det skulle ha vært bygget et slott, slik at kongen selv kunne søke tilflukt i Kastellet. Det ble imidlertid droppet av økonomiske grunner.
Kastellet ble ikke ferdig i Christian IVs regjeringstid, så det ble Frederik III som forsterket skansen. Etter beleiringen av København i 1658–60, ble den hollandske ingeniøren Henrik Ruse tilkalt for å om- og utbygge skansen. Den fikk navnet Citadellet Frederikshavn, men er bedre kjent som Kastellet.
Kastellet forsvarte i 1807 København mot engelskmennenes angrep under bombardementet, men måtte overgi seg sammen med resten av byen.
Kastellet ble renovert 1989–99 ved hjelp av midler fra A.P. Møller og Hustru Chastine Mc-Kinney Møllers Fond til almene Formaal.
Christen Købke malte mange av sine motiver i Kastellet og en del av dem kan ses på Statens Museum for Kunst. Købke var sønn av Kastellets bakermester.

Fengselet i Kastellet

Arrestbygningen i Kastellet ble bygget opp til kirken med huller fra fengselscellene inn til kirkerommet, slik at fangene kunne følge med i gudstjenestene.
Struensee avventet sin henrettelse i Kastellets fengsel. Også Griffenfeld og Jacob Jacobsen Dampe har sittet her. 
Senest satt nazistenes riksfullmektig, Werner Best, som fange i Kastellet i en periode etter 1945.

Øvrige bygninger

Møllen: Kastellets hollandske vindmølle er fra 1847, og var i bruk frem til 1908. Den første møllen på stedet var fra 1718 og ble ødelagt under et uvær i 1846.
På Kastellets åpne dag kan møllen også ses i virksomhet, se nedenfor.
Kommandantboligen: Kommandantboligen er tegnet av Elias David Häusser og oppført i 1725 på samme tid som arresthuset ble føyd til kirken. De første årene var bygningen bolig for kommandanten på festningen. I nyere tid fungerer den som embetsbolig for forsvarssjefen.

Kastellet i dag

I 2004 fylte Kastellet 340 år. Kastellets fødselsdag markeres hvert år med et åpent hus-arrangement den siste søndagen i oktober. 
Kastellet eies av det danske Forsvaret og benyttes blant annet som forsvarssjefens residens i kommandantgården, av det danske Hjemmeværnet, Forsvarets Efterretningstjeneste og Det Kgl. Garnisonsbibliotek, samt en rekke andre myndigheter og tjenesteboliger, herunder Mars og Merkur.
Kastellet er fredet og fungerer derfor både som militærområde, kulturhistorisk minnesmerke, museum og park.
Kirkeplassen benyttes jevnlig til paradeplass i forbindelse med offisielle besøk, og konserter med militære orkestre.
Den Kongelige Livgarde stiller et detasjement vernepliktige til vakttjeneste i Kastellet.
18 Bästa

18 Bästa er et samlealbum med den svenske artisten Carola, utgitt 29. desember 2004.
Aakasha Gopuram

Handling

Aakasha Gopuram er lagt til det indiske innvandrersamfunnet i London og forteller historien om Albert Samson (Mohanlal), en middelaldrende arkitekt som har klatret sin vei opp til prominens. Hans ensporede fokusering på jobben har imidlertid herdet ham og forhindret ham og kona Alice (Swetha Menon) fra å ha et meningsfullt familieliv. Kostnadene som Samsons ambisjoner har hatt blir også symbolisert gjennom hans assistent, Abraham Thomas (Bharat Gopi), Samsons tidligere arbeidsgiver, som han behandlet dårlig for å nå toppen. Thomas, nå iferd med å dø, ønsker at hans sønn Alex (Manoj K. Jayan) skal få større uavhengighet i firmaet. Samson frykter imidlertid at han vil bli overskygget av en yngre generasjon med arkitekter. Han nekter å tillate Alex både å designe originale hus eller å forlate firmaet for å begynne for seg selv.
Hilda Varhese (Nithya Menen) trer inn i denne spente situasjonen. Hun er en livfull ung kvinne som forgudet Samson for ti år siden, da han - i de tidlige stadiene i sin karriere - bygde en stor kirke i hennes hjemby og klatret på toppen av tårnet under vigslingsseremonien. På den tiden hadde Samson lovet «et kongerike» til Hilda, den gang ei jente på 12. Nå tror Hilda oppriktig på at hans ord om at hun skal få sitt kongerike blir til virkelighet.
Mens Samson kjemper mot de ødeleggende konsekvensene av sin jakt på ære og en voksende frykt for at han har mistet sine skapende evner, hjelper den mystiske Helga ham med å få tilbake et glimt av hans tidligere jeg.
Fylkesvei 4648

Fylkesvei 4648 går mellom Tjøstheim og Nes i Strand kommune. Veien er 2,0 km lang.
Frem til 2019 hadde veien betegnelsen fylkesvei 533.
Danmarks Biblioteksskole

Danmarks Biblioteksskole (DB) er en høyere utdanningsinstitusjon underlagt Kulturministeriet, som ivaretar forskning og utdanning innenfor dokumentasjonsvitenskap. Skolen ble opprettet i 1956 som avløser for Statens Biblioteksskole, som hadde blitt opprettet i 1918. Statens Biblioteksskole hadde utdannet bibliotekarer til folkebiblioteker, mens den nye skolen også skulle utdanne bibliotekarer og bibliotekassistenter til vitenskapelige og faglige biblioteker.
I mai 2010 skiftet skolen navn til Det Informationsvidenskabelige Akademi. (IVA)
Munhumutapariket

Munhu Mutapa-riket (også Mutapa-imperiet, Mwene Mutapa og (portugisisk) Monomotapa; eller Store Zimbabwe-riket) var et historisk kongedømme (ca. 1250–1629) som omfattet området mellom Zambezielven og Limpopoelven i det sørlige Afrika, et område som i dag ligger i Zimbabwe og Mosambik.
Kongedømmet er best kjent for hovedstaden Store Zimbabwe.
Langrennssprint

Oppbygning

En sprint starter med en prolog i løypa som senere brukes i heatene. De 30 som bruker kortest tid i prologen går videre til kvartfinalene. Det er fem kvartfinaler og dermed seks utøvere i hver. De to beste fra hvert heat går videre til en av de to semifinalene, der det også er seks utøvere i hvert heat. Derfor går de to som brukte kortest tid i kvartfinalene uten å være blant de to beste i sitt heat også videre. De to beste fra hver semifinale går så videre fra finalen, men også her er det to utøvere til som går videre på tid.
Arne Sveen (sanger)

Motstandsarbeid

Sveen var medlem av Osvald-gruppen under andre verdenskrig, men trakk seg ut av gruppen av politiske grunner. Han arbeidet videre med å hjelpe ettersøkte personer ved Rømskog og Setskog mot svenskegrensen. Han bidro også ved å ro folk over ved Svinesund til tollstasjonen i Ed. Arbeidet i krigsvintrene gav ham forfrysninger i beina, og senskader medførte at Sveen etter fylte 70 år ble lam i beina fra knærne og ned.
Phil Jones (klimatolog)

Bakgrunn

Jones har en BA i "Environmental Sciences" fra University of Lancaster, og en MSc og PhD fra University of Newcastle upon Tyne. Hans doktorgradsarbeid hadde tittelen «A spatially distributed catchment model for flood forecasting and river regulation with particular reference to the River Tyne».
Han er mest kjent for å vedlikeholde tidsserien med instrumentale temperaturopptegnelser («instrumental temperature record»);
McArthurbreen

McArthurbreen er en isbre i Antarktis. Den ligger mellom Christie Peaks og Swine Hill og flyter vestover fra Palmer Land og ut i George VI Sound mellom Antarktishalvøya og Aleksanderøya.
Breen ble navngitt av UK Antarctic Place-Names Committee (UK-APC) etter Alistair H. McArthur, en geofysiker i British Antarctic Survey (BAS) på Stonington Island i 1967-68.
UKUSA-samarbeidet

UKUSA-samarbeidet er en allianse av engelsktalende stater ledet av USA og Storbritannia, med oppgave å innhente informasjon via signaletterretning.

Organisering

UKUSA-samarbeidet blir ofte knyttet til ECHELON-systemet. Medlemmene av etterretningsalliansen UKUSA har holdt vedlike sammenknytinger i innsamling og deling av etterretning siden andre verdenskrig. Hvert medlem av UKUSA-alliansen er i teorien tildelt ansvar for å overvåke ulike deler av kloden. Canadas hovudoppgave pleide å være overvåking av den nordligste del av Sovjetunionen og utføre scanning av all kommunikasjonstrafikk som kunne avlytte fra ambassader omkring i verden. I tiden siden den kalde krigen har det vært lagt større vekt på overvåking av satellittrafikk, radio- og mobiltelefontrafikk fra Sentral- og Sør-Amerika, primært i forsøk på å spore narkotika og ikke-allierte paramilitære grupper i regionen. USA med dets enorme nettverk av spionsatellitter og lyttestasjoner avlytter størstedelen av Latin-Amerika, Asia, asiatisk Russland og nordlige deler av Kina. Storbritannia lytter på Europa og Russland vest for Uralfjellene samt Afrika.

ECHELON

ECHELON er navnet som benyttes om det høyt hemmeligholtne verdensfevnende signaletterretning- og analysenettverket som det sies blir driftet av UKUSA-samarbeidet og som en rekke kilder har rapportert om, blant annet en komité fra Europaparlamentet i 2001 (EP-rapport). Den første som avslørte eksistensen av ECHELON var den undersøkende journalisten Duncan Campbell i artikkelen «Someone's listening», publisert i New Statesman i 1988. I følge noen kilder kan ECHELON fange radio- og satellitt-kommunikasjon, telefonsamtaler, faxer, epost og andre datastrømmer nær sagt overalt i verden og benytter automatisk databasert analyse og sortering av innholdet. Likevel konkluderte EP-komitéen at «analysen som blir gjort i rapporten har avdekket at den tekniske kapasitet til systemet trolig ikke på langt nær er så omfattende som noen deler av media har regnet med» (EP-rapport, s. 11).
Hainan (Qinghai)

Hainan (Kinesisk: 海南; pinyin: Hǎinán; tibetansk: མཚོ་ལྷོ; Wylie: Mtsho-lho) er et autonomt prefektur for tibetanere i provinsen Qinghai i Folkerepublikken Kina.
Arealet er på 44 500 km² .
Befolkningen var anslått til 390 000 innbyggere i 2004.
Seattle (høvding)

Seathl-brevet i norsk miljødebatt

Seathl-brevet, med innledningen «hvem eier luftens renhet og glitteret i vannet» ble oversatt av Ragnar Frislid og utgitt i Norges Naturvernforbunds tidsskrift Norsk Natur 1/74. I 1975 ble brevet gitt som examen artiumsstiloppgave i videregående skole.
I 1991 ble talen utgitt i særtrykk med forord av Petter Nome med undertittelen «den vakreste tale om det vakreste vi har». Erik Dammann siterte Seattle-brevet i en bok fra 1976 hvor han skrev «Er det ikke på tide det begynner å demre for oss at dette brevet gir uttrykk for et mer avansert syn enn det som ligger bak våre forfedres unyanserte naturplyndring og ensidige forherligelse av teknikk og tall.» Brevet har blitt parafrasert av Kystaksjonen i 2014, adressert til «Den store høvding i Molde har gjort det klart at han ønsker å overta våre fiskeressurser.» 
I 2016 ble et utdrag av talen gitt som sentralt gitt eksamensoppgave i norsk. I oppgaveteksten ble talen ikke fremstilt som en beretning fra høvdingen, men som tekst som gir uttrykk for holdninger i miljøbevegelsen i USA på 1970-tallet.
Tuz Khurmatu

Tuz Khurmatu (arabisk: طوز خورماتو, Ṭūz Ḫūrmātū, også Tûz Xûrmatû eller kort Tuz) er en irakisk by i guvernementet Salah ad Din, på hovedvei 2 fra Kirkuk til Bagdad. Byen hadde 59.189 innbyggere (2010) og ligger 220 moh.
Befolkningen består av turkomaner, kurdere og arabere. Det er også mindre grupper som arameere og assyrerere.
Konsert

Slippfest

Slippfest eller releasekonsert (fra en. to release, «å slippe») er en type konsert som en musikalsk gruppe eller artist holder når gruppen eller artisten utgir et nytt musikkalbum. Slike konserter har blitt en tradisjon for mange, men det er ingen regel som sier at konserten må holdes.
St. Stephen's Green

St.Stephens Green er en park i Dublin like sør for sentrale del av bykjernen.
Grafton Street, som er en av Dublins mest sentrale handlegater, går fra Trinity College til det nordlige hjørnet av parken.
Parken inneholder flere store eiketrær, en større dam med gangvei i bro over og enkelte plener. For fotgjengere er parkens mange gangveier et idyllisk alternativ til å gå langs gatenes fortau. Parken dekker et større kvartal av byen, er inngjerdet og er stengt om natten.
På andre siden av gatene rundt parken ligger blant annet Royal College of Surgeons in Ireland der det har gått mange norske medisinstudenter. På Collegets fasade er det flere kulehull fra påskeopprøret under Irlands frigjøring fra britisk overherredømme.
Avslutningsseremonien for Sommer-OL 2016

Produksjon

Kreative regissør for seremonien vil være Rosa Magalhães. Under seremonien vil EDM-musiker Kygo opptre som en del av et segment som vil fremme en ny Ol-kanal som vil lanseres etter lekene. Den brasilianske fotballspilleren Pelé sa på Twitter at han kan muligens være til stede under seremonien etter at han ikke deltok under åpningsseremonien.
Bourgoinia

Utseende

Middelsstore, avlange, halvblanke, mørke praktbiller med litt avsdempet metallglans. Pannen har en grunn og bred lengdefure mellom fasettøynene. Pronotum mer avrundet, betydelig bredere enn hodet og så bredt som de jevnbrede dekkvingene.

Utbredelse

Artene er utbredt i tropisk Afrika.
Pithoragarh (distrikt)

Demografi

Ved folketellingen i 2011 var det 485 993 innbyggere i distriktet, mot 462 289 i 2001. Den urbane befolkningen utgjør 14,31 % av befolkningen.
Barn i alderen 0 til 6 år utgjorde 12,94 % i 2011 mot 15,59 % i 2001. Antallet jenter i den alderen per tusen gutter er 812 i 2011 mot 902 i 2001.
Morten Bertolt

Klubbkarrieren

Morten ble tatt opp i A-stallen til FC København foran 2004-sesongen etter å ha spilt ungdomsfotball for både BK Avarta og Kjøbenhavns Boldklub (BK). Avtalen med den danske storklubben ble forlenget så sent som i april i 2006, og da ble partene enige om en ny avtale som strekte seg frem til juni 2009. I FCK ble Bertolt dyrket som en defensiv midtbane, men kunne også spille midtstopper. 
I løpet av sin periode i hovedstadsklubben ble han dansk seriemester i Superligaen med FC København 2005/06 og 2006/07. Bertholt ble likevel ikke satset på, og ble sluppet av hovedstadsklubben til det nyopprykkede laget SønderjyskE den 8. juli 2008 etter å ha vært utleid til Viborg FF gjennom vårsesongen.

Hamarkameratene

Bertolt var utlånt til den daværende tippeligaklubben Ham-Kam høstsesongen 2006, hvor han fra sentral midtbaneposisjon spilte 12 kamper og skåret ett mål. Det var for øvrig FC København-trener og den tidligere Ham-Kam-treneren Ståle Solbakken som anbefalte han til Ham-Kam. Bertolt dro tilbake til København etter at HamKam rykket ned en divisjon og utlånsperioden var over.
Dave England

Rolle i Jackass

Johnny Knoxville mener at Dave vil bli den første i Jackass som dør i en stunt. Dave har vært med i Jackass: The Movie, Jackass: The Movie 2, Jackass 2.5, Jackass 3 og Jackass 3.5.
Framneshaven (Tinker'n)

Framneshaven (ofte kalt Tinker'n eller Tinkern) er en park på Skillebekk i Oslo. Parken danner en overgang til Filipstad, og ble oppgradert med nytt lekeområde i 2015.

Parken

Parken er 8 mål stor og avgrenses av Framnesveien i vest, Munkedamsveien i nord, Framnes terrasse i øst og Drammenbanen i syd. Mot nord og vest i parken ligger et platå på en høyde. Ut mot Munkedamsveien står portnerboligen og portstolper. Fra høyden er det utsikt til Filipstad, innløpet til Frognerkilen og Bygdøy. 
Syd i parken går en gangbro over E18 til Filipstad. Den sydlige og østlige delen ligger lavere og er tettvokst med trær og busker som danner et tak når trærne har blader. Denne delen er ikke parkmessig opparbeidet.
Med midler fra Bydel Frogner og Sparebankstiftelsen DNB ble parken oppgradert i 2015, med en rekke lekeapparater på platået.

Historie

Parken ligger på et område som hørte til løkken Nedre Skillebekk. Johan Collett kjøpte løkken i 1852 og fradelte den vestlige delen der det lå bebyggelse. På høyden bygget han en murvilla, ferdig cirka 1855, med hage foran. Drammensbanen, bygget i 1870, delte løkken i to. Villaen, som hadde adresse Munkedamsveien 92, ble kalt Tinker’n. 
I begynnelsen av 1960-årene var villaen hovedkontor for skipsreder Berge Sigvald Bergesen.  Resten av kontoret lå i Ottar Birtingsgate.
I 1974 sto villaen tom og ble tatt i bruk av husokkupanter. I 1978 ble tomten regulert til spesialområde bevaring. Kommunen hadde fortsatt ingen bruker til hovedbygningen da bygningen brant to ganger i 1981, og samme år ble den revet. Portnerboligen (som nå huser en barnehage) og portstolpene står fremdeles. I 1993 ble området regulert til friområde.
Sträck ut din hand (sang)

«Sträck ut din hand» er en sang skrevet av Lasse Berghagen. Den ble utgitt på bandet Kelleys' album Dansmix 3 i 1994. I 1995 utgav Berghagen sangen på sitt album «Sträck ut din hand» og også som singel.
Ifølge Berghagen siger sangen at «du är inte ensam på den här planeten, du måste dela med dig och sträcka ut din hand, det är alltid någon som behöver den» («du er ikke ensom på denne planet, du må dele med deg og strekke ut din hånd, det er alltid noen som trenger den»).
Sangen er en allsang på Allsång på Skansen, Skansen sang den blant annet den 26. juli 2011, da for personer som døde i terrorangrepene i Norge.
Hode

Hode hos virveldyr

Hos virveldyrene er innholdet av hodet beskyttet av sammenvokste og omkransende ben, som tilsammen utgjør kraniet, som igjen er forbundet med ryggraden.

Ansikt

Framsiden av hodet kalles gjerne et ansikt når det gir identitet, eksempelvis hos primater, kjæledyr, mange husdyr, rovpattedyr og noen andre pattedyr.
Finansielle tjenester

Finansielle tjenester er tjenestene som tilbys av finansselskaper, som er organisasjoner som driver med forvaltning av penger. Finansselskaper inkluderer handelsbanker, kredittkortselskaper, banker og forsikringsselskaper, dessuten government sponsored enterprises (i USA) og meglerhus. Finansielle tjenester er den største næringen i verden dersom man ser på inntjeningen; i 2004 representerte i næringen 20% av markedsverdiene til selskapene på aksjeindeksen S&P 500.
Stanley Cup-sluttspillet 2016

Stanley Cup-sluttspillet 2016 begynte 13. april 2016 og ble avsluttet 12. juni 2016 da Pittsburgh Penguins slo San Jose Sharks 4-2 i kamper i Stanley Cup-finalene.
For andre gangen siden 1970 var dette et sluttspill uten deltakelse av lag fra Canada. Washington Capitals kom til sluttspillet som vinner av Presidents' Trophy med flest poeng i grunnserien, slik med den høyeste rangeringen. Detroit Red Wings forlenget deres sammenhengende deltakelse i sluttspillet til 25 sesonger på rad, den lengste perioden i NHLs historie. Florida Panthers kvalifiserte seg til sluttspillet for bare andre gangen siden sesongen 1999-2000, og vant også denne gangen sin division, og bare femte gangen i lagets historie. For fjerde gang på seks år kvalifiserte alle de tre California-lagene seg til sluttspillet samtidig, og for andre gang i historien kvalifiserte de to Florida-lagene seg samtidig..

Bakgrunn

Tittelforsvarer var Chicago Blackhawks, som vant finaleserien 4–2 etter å ha vunnet den avgjørende kampen mot Tampa Bay Lightning 2-0 hjemme i United Center 15. juni 2015.

Mest verdifulle spiller

Sidney Crosby fra Pittsburgh Penguins ble kåret til sluttspillets mest verdifulle spiller, og tildelt Conn Smythe Trophy.